MENA จับมือ “TWD” ตั้ง “ทีดี เอ็ม ลอจิสติกส์” บริการขนส่งกระจายสินค้า
MENA ร่วม “ตะวันแดง โลจีสติกส์” ตั้ง “ทีดี เอ็ม ลอจิสติกส์” เพื่อให้บริการขนส่งกระจายสินค้าอุปโภคบริโภค และบริการขนส่งสินค้าอื่นๆ
MENA ร่วม “ตะวันแดง โลจีสติกส์” ตั้ง “ทีดี เอ็ม ลอจิสติกส์” เพื่อให้บริการขนส่งกระจายสินค้าอุปโภคบริโภค และบริการขนส่งสินค้าอื่นๆ
15 ธ.ค. 2565

บริษัท มีนาทรานสปอร์ต จำกัด (มหาชน) หรือ MENA เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท ครั้งที่ 11/2565 เมื่อวันที่ 15 ธันวาคม 2565 ได้มีมติอนุมัติให้บริษัทฯ ร่วมกับ บริษัท ตะวันแดง โลจีสติกส์ จำกัด (TWD) ซึ่งเป็นบริษัทที่ถือหุ้นโดย บริษัท ซี.เจ. เอ็กซ์เพรส กรุ๊ป จำกัด ร้อยละ 99.99 จัดตั้งบริษัทร่วม คือ บริษัท ทีดี เอ็ม ลอจิสติกส์ จำกัด (TDM) เพื่อให้บริการขนส่งกระจายสินค้าอุปโภคบริโภค และบริการขนส่งสินค้าอื่นๆ มูลค่าทุนจดทะเบียนไม่เกิน 350,000,000 บาท

โดยเมื่อวันที่ 14 ธันวาคม 2565 บริษัทฯ ได้ลงนามบันทึกความเข้าใจ (MOU) ร่วมกับ TWD แล้ว ซึ่งบริษัทฯ คาดว่าจะสามารถจดทะเบียนจัดตั้งบริษัทร่วมทุนให้แล้วเสร็จภายในไตรมาส 1 ปี 2566